হাবিব আল-নাজ্জার

কিছু মুসলিমদের বিশ্বাস অনুযায়ী, হাবিব আল-নাজ্জার যীশু খ্রিস্টের যুগে অ্যান্টিওকে বসবাসকারী একজন মুমিন (বিশ্বাসী) ছিলেন।Hughes Dictionary of Islam, Habib the Carpenter মুসলিম ঐতিহ্যমতে হাবিব আসহাবুল কারিয়া সম্প্রদায়ের নিকট প্রেরিত হযরত ঈসা (আ.) (যীশু খ্রিস্ট) শিষ্যদের (হাওয়ারি) বাণীকে বিশ্বাস করেছিলেন এবং পরবর্তীকালে তাঁর বিশ্বাসের জন্য তাঁর সম্প্রদায়ের লোকেদের দ্বারা শহীদ হন।Muhammad, Martin Lings, Page. 113 মাউন্ট সিলপিয়ামের নিচে হাবিব-ই নেজ্জার মসজিদে (হাবিব আল-নাজ্জারের উসমানীয় অনুবাদ) শামুন আস-সাফা (প্রেরিত পিতর, খ্রিস্টানদের নিকট পবিত্র শিমোন নামেও পরিচিত) সাথে হাবিবের সমাধি রয়েছে।Hughes Dictionary of Islam, Habib the Carpenter: "Habib's tomb is still seen in Antioch, and is visited by Muhammadans as a shrine." কিছু সূত্রমতে হাবিবকে বাইবেলের নূতন নিয়মের ৫ম গ্রন্থ প্রেরিতদের কর্মে উল্লিখিত সাধু হাগাবের সঙ্গে শনাক্ত করা হয়েছে; হাগাব একজন প্রারম্ভিক খ্রিস্টান যিনি যীশুর সময়ে অ্যান্টিওকে শহীদ হয়েছিলেন।Synaxaire de Constantinople, in H. Delehaye, Propylaeum ad Acta sanctorum Nouembris, col. 591, c.f 783 f. তবে এই দাবিটি বিতর্কিত, কারণ খ্রিস্টান ঐতিহ্যমতে হাগাব জেরুজালেমে শহীদ হয়েছিল অ্যান্টিওকে নয়।Encyclopedia of Islam, Habib Al-Nadjdjar: "...it is not stated that this was at Antioch, but either at Jerusalem or in some place not specified..." সকল মুসলিম সূত্রে হাবিবকে একজন কাঠমিস্ত্রি হিসেবে তালিকাভুক্ত করা হয়েছে।Almost all sources, including al-Masudi, Mutahhar, Balami and al-'Thalabi apply Habib's occupation as a carpenter

ঐতিহাসিক বর্ণনা
যদিও কুরআনে হাবিবের উল্লেখ নেই, তবে একটি পুরনো মুসলিম লোককথায় ইয়াহিয়া (যোহন), তাহাওযা (যিহূদা) ও শামুন (পিতর) সহ ঈসা (আ.)-এর কিছু শিষ্যের উল্লেখ পাওয়া যায়, যাঁদেরকে আল্লাহর বাণী প্রচারের জন্য অ্যান্টিওক শহরে পাঠানো হয়েছিল।Muhammad, Martin Lings, Chapter XXVIII অ্যান্টিওকের লোকেরা মূর্তিপূজার দিকে ফিরে গিয়েছিল। যখন শিষ্যরা এলেন, তখন অনেক লোক তাঁদের প্রশ্ন করলো, তাঁদের জিজ্ঞাসা করলো যে ঈসা (আ.) তাঁদেরকে কোন ধর্ম প্রচার করতে পাঠিয়েছেন।Hughes Dictionary of Islam, Habib the Carpenter হাবিবের বর্ণনার বিস্তারিত বিবরণ দিয়েছেন আল-বায়জাবী। তিনি বর্ণনা করেছেন যে শিষ্যরা অ্যান্টিওকে হাবিবের সাথে সাক্ষাৎ করেছিল এবং তাঁকে ধর্মের প্রতি আহ্বান জানিয়েছিল। আল-বায়জাবী আরও উল্লেখ করেছেন যে শিষ্যরা আল্লাহর ইচ্ছায় অসুস্থ ও অন্ধ ব্যক্তিদের নিরাময়সহ বিভিন্ন অলৌকিক কাজ করেছেন। একইভাবে হাবিবের ছেলে সুস্থ হওয়ার পর শিষ্যরা ছেলেটিকে অলৌকিকভাবে সুস্থ করে দেন, এতে হাবিবের বিশ্বাস আরও দৃঢ় হয় এবং তিনি তাঁর সহকর্মীদের কাছে ঈসা (আ.)-এর ইনজিল (সুসমাচার) প্রচারে সাহায্য করার চেষ্টা করেছিলেন। তবুও অনেকে আল্লাহর বাণী শুনতে অস্বীকার করে। পরিবর্তে অবিশ্বাসীরা হাবিবকে পাথর মেরে হত্যা করার সিদ্ধান্ত নেয়। কথিত আছে পাথর মারার পর একজন শহীদ হিসেবে হাবিব জান্নাতে প্রবেশ করেন।Hughes Dictionary of Islam, Habib the Carpenter

কুরআনে
ইসলামের প্রাথমিক যুগের কুরআন বিশারদগণদের মতে, নিম্নোক্ত আয়াতগুলো শহীদ হাবিবের কিংবদন্তীর সঙ্গে সনাক্ত করেন: 

কুরআনের আয়াতে যাঁদেরকে সম্প্রদায়টিতে ধর্মপ্রচারক হিসেবে বর্ণনা করা হয়েছে তাদেরকে রাসুল (বার্তাবাহক) হিসেবে উল্লেখ করা হয়েছে। অতএব, কুরআনের আয়াতের বর্ণনার সঙ্গে যীশু খ্রিস্টের শিষ্য এবং হাবিবের সনাক্তকরণ অনেক আধুনিক বিশারদকারীদের দ্বারা মিথ্যা বলে প্রতীয়মান হয়। এর কারণ হলো 'বার্তাবাহক' বা 'প্রেরিত' শব্দটি সাধারণত কুরআনে একজন নবীকে বোঝায়, যেটি নূতন নিয়মের বিপরীতে যেখানে যীশুর কিছু শিষ্যকে প্রেরিত হিসাবে বর্ণনা করে। অনেকে রাসুলুল্লাহ-কে 'আল্লাহর প্রেরিত' হিসেবে অনুবাদ করেন। কিছু সূত্রমতে হাবিবকে নূতন নিয়মের প্রেরিতদের কর্মে উল্লিখিত প্রেরিত হাগাবের সাথে সনাক্ত করা হয়েছে।Acts, xi, 28 and xxi,The Holy Qur'an: Text, Translation and Commentary, Abdullah Yusuf Ali, XXXVI: XX-XXVII

আরও পড়ুন
 তাবারি, খণ্ড ১, ৭৭৯–৭৮৩; তাফসীরে তাবারি, ২২তম, ৯১ফ।
  মাসুদি, মুরুজ, ১ম, ১২৭ফ।

তথ্যসূত্র

বিষয়শ্রেণী:মুসলিম শহীদ
বিষয়শ্রেণী:কিংবদন্তি ইসলামি ব্যক্তি
বিষয়শ্রেণী:৫-এ জন্ম
বিষয়শ্রেণী:১ম শতাব্দীতে মৃত্যু
বিষয়শ্রেণী:কাঠমিস্ত্রি